Žanil Tataj - Žak hrvatski je glazbenik, pjevač, kompozitor te producent. Rođen je 2. svibnja u Rijeci.

Životopis
---------

Završio je srednju glazbenu školu u Rijeci – smjer violina, viola. Također je i multi – instrumentalist. Vokalnu tehniku učio je kod svoje mame Prof. Petje Todorove – Tataj, znane pijanistice i vokalne pedagoginje.

Svoju bogatu vokalno glazbenu karijeru započeo je sredinom 80-ih godina sa riječkom rock grupom **Jersey**. Sa njima je za tadašnji Jugoton snimio album *Pustite Da Živim*. Nastupali su po cijeloj bivšoj Jugoslaviji i dobivali brojne nagrade na raznim rock festivalima. Najznačajnija nagrada bila je nagrada stručnog žirija na zaječarskoj gitarijadi 1989 godine.

Od 1988 – 1991 zaposlen je u HNK Ivan Zajc, kao violist u orkestru opere. 

Početkom 90-ih grupa **Jersey** prestaje sa radom, jer su Žaka, koji je već tada bio poznat po svojim velikim glasovnim mogućnostima, pozvali legendarni rokeri iz grupe **Divlje Jagode**. Snimili su album *Magic Love*, koji je bio zbog mogućnosti objavljivanja na evropskom tržištu na engleskom jeziku. Zbog rata na našim prostorima, **Divlje Jagode** prestaju sa radom i Žak se pridružuje slovenskoj kultnoj grupi **Mary Rose**. 

Sa **Mary Rose** je uspješno koncertirao i pripremao novu ploču *Pleasure & Pain*, koja zbog požara u studiu Tivoli nikada nije ugledala svjetlo dana. Grupa je uskoro prestala s radom na neodređeno vrijeme.

Početkom 94. je u Njemačkoj vokalno sodjelovao na zajedničkom projektu znanih evropskih rock skupina **Helloween** i **Gamma Ray**, pod nazivom **Gunhead**, te zajedno sa bivšim gitaristom grupe Crvena Jabuka, Zoranom Šerbedžijo radio na projektu **Madcap Laf'**.

Godine 1995 in 1996 kao vokalist i instrumentalist sudjelovao je na dva albuma slovenske grupe **Turbo**, *The Power Of Metal* i *A Glimpse Of Home*. 

U drugoj polovici 95. u Rijeci je osnovao grupu **Aqua** sa kojom izdaje i istoimeni album.

Povratak u **Divlje Jagode** 96. najavio je velikim koncertom Finale top 1000 na stuttgartskom hipodromu. Koncert su u živo prenosili SDR 3, MTV, te druge znane evropske televizije i radio stanice. Sa grupom je do godine 1999 uspješno koncertirao po Europi i snimio još jedan album, *Sto Vjekova*.

Sredinom 99. snimio je svoj prvi solo album i neke od pjesama izveo na festivalima, kao što su Splitski, Neum, Marko Polo fest i drugi.

Krajem 99. izašao je njegov autorski simfonijski album pod naslovom *Božićne Pjesme* sa raznim riječkim izvođačima.

Godine 2000, kao vokalist ulazi u redove 2 slovenska cover banda **Črna Gradnja** i **Ambasada**. 

Zbog želje za stvaranjem autorske glazbe, 2004. godine **Mary Rose** ponovo počinje s radom i 2006. izlazi album simboličnog naziva *Feniks*. Grupa trenutno priprema novi album.

Te iste 2006 u sudjelovanju s poznatim rječkim pjevačicama, osniva vokalno instrumentalnu jazzy skupinu **Norne**, u kojoj svira bass gitaru.

Trenutno je član više slovenskih rock bandova, **Mary Rose**, **Black Diamond**, **Eros Ramazzotti Cover Band(E.R.C.B.)**, te zaposlen kao vokalni pedagog i mentor u školi Olje Dešića, **Studio Maraton**.

Njegova bogata karijera još nije ni blizu kraja i publika nestrpljivo oćekuje njegove nastupe te nove albume.

Diskografija
------------

* Jersey - Pustite Da Živim, (1986.)
* Zele/Divlje Jagode - Magic Love (1993.)
* Aqua - Aqua (1995.)
* Turbo - The Power Of Metal (1995.)
* Turbo - A Glimpse Of Home (1997.)
* Divlje jagode - Sto vjekova (1997.)
* Žanil Tataj Žak - Božićne Pjesme (1999.)
* Žanil Tataj Žak - Divojčica Naranćica (2001.)
* Let 3 - Bombardiranje Srbije i Čačka (2005.)
* Mary Rose - Feniks (2006.)
* Ženska Klapa Luka - Dani (2007.)
* Žika - Filozofija (2008.)
* Divine Illusion - Genetic (2010.)
* DNA - Naša Priča (2012.)
* Black Diamond - Last Man Standing (2013.)

##### Kompilacije

* Dobro Jutro Opatija (1996.)
* Ajmo Rijeka (1997.)
* Najljepše Božićne Pjesme - Čežnja Vijekova (1998.)
* Split '99 (1999.)
* Divlje Jagode - Antologija 1 (2000.)
* Divlje Jagode - Antologija 2 (2000.)
* Etnofest Neum 2000 (2000.)
* Korčula 2000 - Festival Pjesme I Vina (2000.)
* Najljepše Božićne Pjesme (2006.)

Vanjske poveznice
-----------------

 Arhivirano 2013-08-29 na Wayback Machine-u